b'\n_START_ARTICLE_\nBronis\xc5\x82aw Komorowski\n_START_SECTION_\nBiografija\n_START_PARAGRAPH_\n1977\xc2\xa0m. baig\xc4\x97 Var\xc5\xa1uvos universiteto Istorijos fakultet\xc4\x85._NEWLINE_Nuo septintojo de\xc5\xa1imtme\xc4\x8dio Lenkijos skautijos narys ir opozicinis veik\xc4\x97jas. 1968\xc2\xa0m. dalyvavo jaunimo protestuose. 1977\xe2\x80\x931980\xc2\xa0m. dienra\xc5\xa1\xc4\x8dio \xe2\x80\x9eS\xc5\x82owo Powszechne\xe2\x80\x9c redakcijos sta\xc5\xbeuotojas. Nuo 1977\xc2\xa0m. Darbinink\xc5\xb3 gynimo komiteto, taip pat \xc5\xbdmogaus ir pilie\xc4\x8dio teisi\xc5\xb3 gynimo s\xc4\x85j\xc5\xabd\xc5\xbeio bendradarbis. Savilaidos m\xc4\x97nra\xc5\xa1\xc4\x8dio \xe2\x80\x9eG\xc5\x82os\xe2\x80\x9c leid\xc4\x97jas. 1979 sureng\xc4\x97 demonstracij\xc4\x85 Var\xc5\xa1uvoje, u\xc5\xbe k\xc4\x85 1980\xc2\xa0m. buvo nuteistas m\xc4\x97nesiui laisv\xc4\x97s at\xc4\x97mimo._NEWLINE_Nuo 1980\xc2\xa0m. Solidarumo veik\xc4\x97jas. 1980\xe2\x80\x931981\xc2\xa0m. Solidarumo Mazovijos regiono Socialini\xc5\xb3 tyrim\xc5\xb3 centro bendradarbis. 1981\xc2\xa0m. gruod\xc5\xbeio 13 d. buvo internuotas. 1981\xe2\x80\x931989\xc2\xa0m. Niepokalanovo kunig\xc5\xb3 seminarija mokytojas. 1989\xe2\x80\x931990\xc2\xa0m. ministro Aleksandro Hallo kabineto direktorius. 1990\xe2\x80\x931993\xc2\xa0m. pirmas civilinis gynybos viceministras._NEWLINE_1991\xe2\x80\x931997\xc2\xa0m. Demokratin\xc4\x97s s\xc4\x85jungos ir Laisv\xc4\x97s s\xc4\x85jungos narys, 1993\xe2\x80\x931995\xc2\xa0m. \xc5\xa1i\xc5\xb3 partij\xc5\xb3 generalinis sekretorius. 1991\xc2\xa0m. ir 1993\xc2\xa0m. i\xc5\xa1rinktas Lenkijos Seimo nariu pagal Demokratin\xc4\x97s s\xc4\x85jungos s\xc4\x85ra\xc5\xa1\xc4\x85. Nuo 1997\xc2\xa0m. Konservatyvi liaudies partijos generalinis sekretorius ir pirmininko pavaduotojas. 1997\xc2\xa0m. i\xc5\xa1rinktas Seimo nariu pagal Solidarumo rinkim\xc5\xb3 akcijos s\xc4\x85ra\xc5\xa1\xc4\x85. Iki 2000\xc2\xa0m. Seimo Gynybos komisijos pirmininkas._NEWLINE_2000\xe2\x80\x932001\xc2\xa0m. gynybos ministras._NEWLINE_Nuo 2001\xc2\xa0m. Pilietin\xc4\x97s platformos veik\xc4\x97jas, \xc5\xa1ios partijos Tarybos narys. 2001\xe2\x80\x932005\xc2\xa0m., 2005\xe2\x80\x932007 m ir nuo 2007\xc2\xa0m. Seimo narys i\xc5\xa1rinktas pagal Pilietin\xc4\x97s platformos s\xc4\x85ra\xc5\xa1\xc4\x85._NEWLINE_Nuo 2005 m spalio 26 d. Seimo pirmininko pavaduotojas. 2007\xc2\xa0m. lapkri\xc4\x8dio 5 d. i\xc5\xa1rinktas Seimo pirmininku._NEWLINE_Mykolo Romerio universiteto garb\xc4\x97s daktaras (2008\xc2\xa0m.)_NEWLINE_2010\xc2\xa0m. baland\xc5\xbeio 10 d. \xc5\xbeuvus prezidentui Lechui Ka\xc4\x8dinskiui, Bronislavas Komarovskis tapo laikinuoju \xc5\xa1alies vadovu._NEWLINE_2010 m. prezidento rinkimuose nugal\xc4\x97jo J. Ka\xc4\x8dinsk\xc4\xaf ir tapo Lenkijos prezidentu._NEWLINE_2015 m. spalio 13 d. jam suteiktas Roki\xc5\xa1kio kra\xc5\xa1to garb\xc4\x97s pilie\xc4\x8dio vardas.'